34. ΒΑΣΙΛΙΚΟΝ ΔΙΑΤΑΓΜΑ της 13 Ιουλ./5 Αυγ. 1955 Περί των προϋποθέσεων και όρων κλπ. υπό τους οποίους θα χορηγήται η άδεια λειτουργίας εν Ελλάδι αμιγών αλλοδαπών Εμπορικών Επιμελητηρίων. Έχοντες υπ’ όψιν το άρθρ. 5 του νόμ. υπ’ αριθ. 3201/1955, την υπ’ αριθ. 387/1955 γνώμην του Συμβουλίου Επικρατείας, προτάσει του Ημετέρου επί του Εμπορίου Υπουργού, αποφασίζομεν και διατάσσομεν: Άρθρ.1.-1.Δια την ίδρυσιν και λειτουργίαν εν Ελλάδι αμιγούς αλλοδαπού Εμπορικού Επιμελητηρίου απαιτείται πάντοτε ειδική άδεια χορηγουμένη δι’ αποφάσεως του επί του Εμπορίου Υπουργού, δημοσιευομένης εις την Εφημερίδα της Κυβερνήσεως. 2.Δια την χορήγησιν τοιαύτης αδείας η σχετική αίτησις υποβάλλεται ες το Υπουργείον Εμπορίου, δια του Υπουργείου Εξωτερικών, μέσω της οικείας Διπλωματικής Αρχής. 3.Μετά της αιτήσεως δέον να συνυποβληθώσιν εις διπλούν α)ο κανονισμός λειτουργίας του επιμελητηρίου και β)πίναξ ονομαστικός εμφαίνων το επάγγελμα και την κατοικίαν 20 τουλάχιστον μελών, άτινα συμφώνως τω νόμ. 3201/1955 δέον να ώσιν από διετίας επαγγελματικώς εγκατεστημένοι εν Ελλάδι. 4.Το Υπουργείον Εμπορίου ελέγχον τας διατάξεις του κανονισμού δύναται να υποδείξη τας κατά την κρίσιν του επενεκτέας τροποποιήσεις. 5.Η άδεια δύναται ν’ ανακληθή δια παράβασιν της κειμένης νομοθεσίας και του ως άνω κανονισμού λειτουργίας. Εμπορικά και Βιομηχανικά Επιμελητήρια 14.Β.αα.32-35 Άρθρ.2.-1.Τα εν Ελλάδι αμιγή αλλοδαπά Επιμελητήρια οφείλουσι να γνωστοποιώσιν εκάστοτε εις το Υπουργείον Εμπορίου τ’ αποτελούντα την διοίκησιν αυτών πρόσωπα ως και πάσαν τυχόν μεταβολήν του εγκεκριμένου κανονισμού λειτουργίας αυτών. Επίσης υποχρεούνται να υποβάλλωσι τω Υπουργείω Εμπορίου κατ’ έτος μεν ονομαστικήν κατάστασιν απάντων των μελών αυτών μετά του επαγγέλματος και της κατοικίας των ως και τον ισολογισμόν και τον απολογισμόν της διαχειρίσεως αυτών της ληξάσης χρήσεως, ανά τρίμηνον δε αντίγραφα αποφάσεων της διοικήσεως αυτών. 